|  |  |  |
| --- | --- | --- |
| Prvi.jpg | | 22. VII 2020. Број **211/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јул 2020.** |

**Просјечна плата након опорезивања у јуну 958 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 434 КМ, а најнижа у подручју *Грађевинарство*,657 КМ**

Просјечна мјесечна плата након опорезивања у Републици Српскојисплаћена у јуну 2020. године износила је958 КМ, док је просјечна мјесечна бруто плата износила 1 489 КМ.

Просјечна плата након опорезивања исплаћена у јуну 2020. у односу на исти мјесец претходне године номинално је већа за 5,3%, а реално за 6,8%, док је у односу на мај 2020. номинално већа за 0,9%, а реално већа за 0,7%.

Посматрано по подручјима, у јуну 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 434 КМ, а најнижа просјечна плата након опорезивања у јуну 2020. исплаћена је у подручју *Грађевинарство*,657 КМ.

У јуну 2020. године, у односу на јун 2019, номинални раст плате након опорезивања забиљежен је у свих 19 подручја, од чега највише у подручјима *Административне и помоћне услужне дјелатности* 14,2%, *Пословање некретнинама* 11,0% и *Дјелатности пружања смјештаја, припреме и послуживања хране, хотелијерство и угоститељство* 9,5%.

KM



Графикон 1. Просјечнe платe након опорезивања по мјесецима

**Мјесечна инфлација у јуну 2020. године 0,2%**

**Годишња инфлација (VI 2020/VI 2019) -1,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2020. године у односу на исти мјесец претходне године, у просјеку су ниже за 1,4%, док су у односу на мај 2020. године у просјеку више за 0,2%.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у три, док су цијене у два одјељка остале непромијењене.

Највећи годишњи раст цијена у јуну 2020. године забиљежен је уодјељку *Алкохолна пића и дуван* 5,5%, усљед виших цијена у групи Дуван од 7,0%, затим у одјељку *Рекреација и култура* 2,7%, усљед виших цијена у групи Већа трајна добра за унутрашњу и вањску рекреацију од 5,6%, затим у одјељку *Храна и безалкохолна пића* 1,1%, због виших цијена у групама Воће од 16,3% и Уља и масноће од 6,7%, док је повећање од 1,1% у одјељку *Здравство* забиљежено у групама Остали медицински производи 1,9% и Фармацеутски производи 1,4%. Више цијене од 0,6% забиљежене су у одјељку *Становање* усљед виших цијена у групи Услуге одвожења смећа од 6,6%, док је повећање од0,5% у одјељку *Комуникације* забиљежено у групи телекомуникационих услуга од 0,6%. Повећање од 0,1% забиљежено је у одјељку *Ресторани и хотели*,усљед виших цијена у групи Угоститељске услуге од 0,5%.

У одјељцима *Образовање* и *Остала добра и услуге* цијене су у просјеку остале непромијењене.

Највећи пад цијена на годишњем нивоу у јуну 2020. године забиљежен је у одјељку *Превоз* 12,9% због нижих цијена у групи Горива и мазива од 22,0%, затим у одјељку *Одјећа и обућа* 9,4%, усљед сезонских снижења конфекције и обуће током године, те у одјељку *Намјештај и покућство* 1,5%, усљед нижих цијена у групама Већи алат и опрема од 3,4% и Текстил за домаћинство од 3,2%.

Графикон 2. Мјесечна и годишња инфлација

**Број запослених у индустрији (I-VI 2020/ I-VI 2019) мањи за 0,4%**

**Број запослених у индустрији** у јуну 2020. године у односу на просјечан мјесечни број запослених у 2019. години мањи је за 1,6%, у односу на мај 2020. године мањи за 0,2% и у односу на исти мјесец прошле године мањи је за 1,8%. Број запослених у индустрији у периоду јануар – јун 2020. године, у односу на исти период прошле године мањи је за 0,4%. У истом периоду у подручју *Прерађивачка индустрија* остварен је раст од 1,0%, у подручју *Производња и снабдијевање електричном енергијом, гасом, паром и климатизација* забиљежен падод 2,2% и у подручју *Вађење руда и камена* пад од 9,6%.

**Покривеност увоза извозом у периоду јануар - јун 2020. године 75,2%**

У периоду јануар – јун 2020. године остварен је извоз у вриједности од милијарду и 588 милиона КМ, што је за 12,1% мање у односу на исти период претходне године. Увоз је, у истом периоду, износио двије милијарде и 112 милиона КМ, што је за 10,0% мање у односу на исти период претходне године. Проценат покривеност увоза извозом у периоду јануар - јун 2020. године износио је 75,2%, док је у јуну 2020. године, проценат покривености увоза извозом износио 74,4%.

У погледу географске дистрибуције робне размјене Републикe Српскe са иностранством, у периоду јануар - јун 2020. године, највише се извозило у Хрватску и то у вриједности од 243 милиона КМ, односно 15,3% и у Италију  
210 милиона КМ, односно 13,2% од укупно оствареног извоза. У истом периоду, највише се увозило из Србије и то у вриједности од 389 милионa КМ, односно 18,4% и из Италије, у вриједности од 301 милион КМ, односно 14,2% од укупно оствареног увоза.

Посматрано по групама производа, у периоду јануар - јун 2020. године, највеће учешће у извозу остварује електрична енергија са 145 милиона КМ, што износи 9,1% од укупног извоза, док највеће учешће у увозу остварују нафтна уља и уља добијена од битуменских минерала, са укупном вриједношћу од 99 милиона КМ, што износи 4,7% од укупног увоза.

хиљ. КМ

2020

2019

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |